วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
15 ก.ค. 2558

ASL SECURITIES 
ภาครวมตลาดภาคเช้า : ดัชนีไทย SET ปิดบวก 1494.74 (+6.34) กรอบ 1490-1497 ยังขึ้นต่อเนื่องและขอต้อนรับ BR หุ้นใหม่เข้าตลาดปรับตัวขึ้นมากกว่า 20% ทำธุรกิจเกี่ยวกับเป็ดครบวงจรรายใหญ่สุดในไทย และภาพรวมเช้ามีเพียงฮ่องกงและจีนที่ลง แม้จีดีพี Q2/15 โตกว่าคาด ทำให้ทั้งภูมิภาคปรับขึ้นเล็กน้อย
โดยได้รับปัจจัยบวกจากต่างประเทศที่ตลาดหุ้นต่างปรับตัวขึ้น ในเรื่องกรีซที่บรรลุข้อตกลงกับทางเจ้าหนี้แต่ต้องติดตามการประชุมรัฐสภาผ่านกฎหมายของกรีซในคืนนี้ และกลุ่มพลังงานบวกขึ้นมากด้วยราคาน้ำมันดิบที่ปรับตัวขึ้น ตอบรับข่าวดีหลังอิหร่านสามารถบรรลุข้อตกลงนิวเคลียร์กับประเทศมหาอำนาจ แลกกับการยกเลิกการคว่ำบาตรทางเศรษฐกิจของนานาชาติ ทำให้โลกมั่นคงปลอดภัยยิ่งขึ้น  อีกประเด็นที่ต้องจับตาคือ แถลงการณ์ของนางเยลเลน หาสัญญาณการปรับขึ้นอัตราดอกเบี้ยสหรัฐ หลังจากที่ได้ยืนยันแผนการปรับขึ้นอัตราดอกเบี้ยสหรัฐในปีนี้เมื่อวันศุกร์ที่ผ่านมา โดยประธานเฟดจะแถลงนโยบายการเงินรอบครึ่งปีต่อสภาคองเกรสในวันพุธและวันพฤหัสบดี หุ้นที่บวกดัชนี คือ DTAC SCC INTUCH TMB CPALL TUF PS IRPC BTS   หุ้นที่ลบดัชนี  คือ AOT KBANK BDMS CPN BH BBL BAY KTB HANA 
 
แนวโน้มตลาดและหุ้นที่น่าสนใจภาคบ่าย
ลุ้นทดสอบแนวต้านที่ 1,507
แนวโน้มภาคบ่ายเชิงเทคนิค : ดัชนีเริ่มเกิดสัญญาณซื้อใน MACD  พร้อมกับสามารถรักษาการยืนตัวบนเส้นค่าเฉลี่ย 15 วันได้  มีแนวต้านต่อไปที่ 1,507 จุด
KKC (ราคาปิดภาคเช้า 3.82)
คงคำแนะนำซื้อ กราฟในระยะสัปดาห์มีการฟอร์มตัวที่สวย  พร้อมการเพิ่มขึ้นของวอลุ่มอย่างมีนัยสำคัญ คาดไปได้ต่อ โดย มีเป้าหมายแรกที่ 4.50 (FIBO 38.2%)
PDG (ราคาปิดภาคเช้า 4.56)
คงแนะนำซื้อ เกิดสัญญาณซื้อใน MACD พร้อมกับการรักษาการยืนตัวเหนือเส้นค่าเฉลี่ยทุกเส้น มีเป้าหมายที่ 5.20  